2021. gada 10. augustā Rīkojums Nr. 527

Rīgā (prot. Nr. 55 86. §)

**Par finanšu līdzekļu piešķiršanu no valsts budžeta programmas**

"**Līdzekļi neparedzētiem gadījumiem**"

1. Pamatojoties uz Covid-19 infekcijas izplatības pārvaldības likuma 31.1 un 31.2 pantu, piešķirt Finanšu ministrijai (Valsts ieņēmumu dienestam) no valsts budžeta programmas 02.00.00 "Līdzekļi neparedzētiem gadījumiem" finansējumu 277 059 *euro* apmērā, tajā skaitā:

1.1. 99 734 *euro*, lai samaksātu par virsstundu darbu atbilstoši faktiskajam virsstundu apjomam laikposmā no 2021. gada 1. maija līdz 2021. gada 30. jūnijam Valsts ieņēmumu dienestā nodarbinātajiem, kuri nodrošina atbalsta izmaksas Covid-19 krīzes skartajiem uzņēmumiem;

1.2. 177 325 *euro*, lai segtu izdevumus, kas saistīti ar piemaksu izmaksām Valsts ieņēmumu dienesta Nodokļu un muitas policijas pārvaldes un Muitas pārvaldes amatpersonām ar speciālajām dienesta pakāpēm par darbu paaugstināta riska un slodzes apstākļos sabiedrības veselības apdraudējuma situācijā saistībā ar Covid-19 uzliesmojumu un seku novēršanu laikposmā no 2021. gada 1. jūnija līdz 2021. gada 30. jūnijam.

2. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

Ministru prezidents A. K. Kariņš

Finanšu ministrs J. Reirs